যতীন্দ্র সূত্রধর, ছাগলনাইয়া প্রতিনিধি : একাদশ জাতীয় সংসদ নির্বাচনকে সামনে রেখে সংখ্যালঘু জনগোষ্ঠীর অস্তিত্ব রক্ষায় ৫ দফা দাবি পূরনের লক্ষে ২৮ সেপ্টেম্বর শুক্রবার বেলা ১ টা সোহরাওয়ার্দী উদ্যানে মহাসমাবেশের ডাক দিয়েছেন বাংলাদেশ হিন্দু বৌদ্ধ খ্রিষ্টান ঐক্য পরিষদ। বাংলাদেশ হিন্দু বৌদ্ধ খ্রিষ্টান ঐক্য পরিষদের ধর্মীয় – জাতিগত সংখ্যালঘুদের সংগঠন সমূহের জাতীয় সমন্বয় কমিটির নেত্রীবৃন্দদের নেতৃত্বে ৫ দফা দাবি পূরনের লক্ষ্য সোহরাওয়ার্দী উদ্যানে (হিন্দু বৌদ্ধ খ্রিষ্টান) ধর্মাবলম্বীদের উপস্হিত থেকে এই মহাসমাবেশ কে সফল করার জন্য আহবান জানানো হয়। উক্ত সমাবেশে আসন্ন নির্বাচন কে ঘিরে সংখ্যালঘুদের ভাবনা,রাষ্ট্র, সরকার,রাজনৈতিক দল,জোট,সংখ্যালঘুদের উপর হামলা নির্যাতন নিপীড়ন সহ বিভিন্ন বিষয় নিয়ে আলোচনা করা হবে।